Man kunne spille etter ulike regler. En kunne kaste myntene mot en stikke (pinne), mot en strek, mot en vegg—eller forsøke å lande innenfor en sirkel. Det finnes mange varianter av spillet, og det fantes ofte lokale regler og varianter. Felles var at underlaget måtte gi ens vilkår for alle spillerne, noe som ga at hardtråkket sand- eller grusdekke ble foretrukket. Fordeling av mynter eller korker foregikk etter avtalte regler, det vanligste var å "romle/hærte", men vinneren kunne også få alt eller dele potten ut igjen slik at alle kunne spille en ny omgang.